**PROTOKOL RADA ŠKOLSKE KNJIŽNICE**

**Osnovne škole Supetar u uvjetima bolesti COVID-19**

Ovaj protokol sastavljen je u skladu sa Smjernicama za rad školskih knjižnica u uvjetima bolesti COVID-19 Nacionalne i sveučilišne knjižnice koje propisuju pružanje usluga korisnicima u skladu s mogućnostima svake pojedine knjižnice, odnosno prostornim uvjetima, a u skladu s organizacijom rada škole i dogovorom s ravnateljima.

Rad školske knjižnice Osnovne škole Supetar odvija se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada.

**Korisnici su dužni pridržavati se svih objavljenih aktualnih mjera prema sljedećem protokolu:**

1. Broj korisnika koji istodobno mogu boraviti u prostorijama knjižnice i čitaonice je ograničen ( 1 korisnik ).

2. Kako bi se smanjio broj ulazaka u prostorije knjižnice, korisnike se upućuje na prethodnu najavu i dogovor s knjižničarkom.

 3. Lektirne naslove za pojedini razredni odjel posudit će učiteljica razredne nastave, odnosno nastavnica hrvatskoga jezika na način da prethodno uz najavu pošalje 1 učenika ili dođe osobno podignuti zaduženu građu koju će podijeliti u razredu. Isti postupak primjenjujemo i pri povratu građe.

4. Naslove za slobodno čitanje učenici mogu doći pojedinačno posuditi poštujući propisane mjere.

5. Prije ulaska u prostorije knjižnice obvezno je staviti zaštitnu masku i ispravno ju nositi u svim prostorijama knjižnice.

6. Nakon ulaska u knjižnicu korisnici moraju obvezatno dezinficirati ruke.

7. Obavezno je pridržavanje propisanog razmaka od najmanje 1,5 metra između pojedinih osoba u knjižnici. Obvezno je držati udaljenost od knjižničnoga pulta od 1,5 metra. Tijekom razgovora obvezatno je zaštitnu masku imati preko nosa i usta te zadržati udaljenost od najmanje 1,5 metara.

8. Obavezna je karantena vraćene građe u trajanju od 24 do 72 sata, što može utjecati na dostupnost građe za posudbu.

9. U slučaju da se korisnik ne pridržava propisanih mjera i nakon što je upozoren, bit će mu onemogućeno služiti se uslugama školske knjižnice, o čemu će biti obaviješten razrednik, ravnatelj i stručna služba Škole.

10. Nastavni sati Knjižničnog informacijsko – medijskoga odgoja održavat će se u učionicama prema prethodnom dogovoru.

 Antonia Vrbatović, stručna suradnica – knjižničarka

Za sve upite možete kontaktirati knjižničarku na e-mail: antonia.vrbatovic@skole.hr

***HVALA ŠTO SE PRIDRŽAVATE UPUTA U OVOM PROTOKOLU!***

***ČUVAJMO JEDNI DRUGE!!***